kurumikz/Cleaned-Kazakh-Wikipedia huggingface dataset:
Пасха аралы

Пасха аралы (Рапа Нуи тілінде: Рапа Нуи, ) — Чилидің аралы және ерекше аймағы болып, ол шығыс-оңтүстік Тынық мұхитта, Океаниядағы Полинездік үшбұрыштың оңтүстік-шығыс нүктесінде орналасқан. Пасха аралы ежелгі Рапа Нуи халқының қолымен жасалған Моаи (Moai) деп аталатын 900-ге жуық монументалды мүсіндерімен әйгілі. 1995 жылы ЮНЕСКО Пасха аралын Әлемдік мұра деп атады, аралдың көп бөлігі Рапа Нуи ұлттық паркінде қорғалады.
Вагнер Лав

Вагнер Лав (, толық аты Вагнер Силва ди Соуза, ; 11 маусым 1984 жыл, Рио-де-Жанейро) — бразилиялық футболшы, шабуылшы. 2004, 2007 жылдары Оңтүстік Америка чемпионы атанған. Бірақ 2007 жылдан кейін ұлттық құрамада ойнамады. Карьерасының басым бөлігін ЦСКА-да өткізіп, үш рет Ресей чемпионы атанды. Карьерасы 2002 жылы "Палмейрас" сапында карьерасын бастады. 2003 жылғы маусымда Бразилия В сериясының үздік мергені атанды да, клубтың А сериясына оралуына үлкен үлес қосты. 2004 жылы 6,2 млн Еуроға Мәскеудің ЦСКА клубына ауысты. Бір жылдан соң УЕФА кубогының жеңімпазы атанды. 2009 жылы Ұлттық құрамаға шақырту алу үшін Бразилияға оралып, туған клубы "Палмейрасқа" жалға берілді. 2010 жылы "Фламенгоға" жалға кетті. 2012 жылы "Фламенгоға" түпкілікті ауысқанымен, сол жылы жазда ЦСКА-ға қайта келді. Бірақ баяғыдай жарқырай алмаған 29 жастағы футболшы 2013 жылы жазда тағы да келісім шартты бұзды. 2020 жылы жазда еркін агент ретінде "Қайрат" клубы футболшысы атанды. 18 тамызда карантиннен соң жалғасқан чемпионатта тұңғыш рет "Қайрат" сапында алаңға шықты. 27 тамызда Еуропа лигасында "Ноа" қақпасына екі гол соқты. Келесі кезеңде "Маккаби" қақпасына да бір гол соқты, бірақ бұл ойында "Қайрат" 1:2 есебімен ұтылып қалды. 2004-07 жылдары Бразилия құрамасы сапында ойнап, екі рет Америка кубогының жеңімпазы атанды. Жетістіктері Командалық ; «Палмейрас» * В сериясы: 2003 ; ЦСКА * Ресей чемпионы (3): 2005, 2006, 2012/13 * Ресей кубогы (6): 2004/05, 2005/06, 2007/08, 2008/09, 2010/11, 2012/13 * Ресей суперкубогы (4): 2006, 2007, 2009, 2013 * УЕФА кубогы: 2004/05 ; «Шаньдун Лунэн» * Қытай кубогы: 2014 ; «Коринтианс» * Бразилия чемпионы: 2015 "Қайрат" * Қазақстан чемпионы: 2020 *Қазақстан кубогы: 2021 ; Бразилия * Панамерика ойындарының финалисі: 2003 * Америка кубогы (2): 2004, 2007 Жеке * Панамерика ойындарының үздік мергені: 2003 (4 гол). * Сан-Паулу штатының үздік мергені: 2004 (12 гол). * Ресей чемпионатының үздік мергені: 2008 (20 гол). * УЕФА кубогының үздік мергені: 2008/09 (11 гол). * Рио-де-Жанейро штатының үздік мергені: 2010 (15 гол). * Түркия чемпионатының үздік мергені: 2016/17 (23 гол). Статистика Клубтық 27.09.2020 Дереккөздер Сілтемелер *[https://www.national-football-teams.com/player/8186.html Футболшының профилі]
Чилидегі ЮНЕСКО Әлемдік мұра нысандар тізімі

Біріккен Ұлттар Ұйымының білім, ғылым және мәдениет ұйымының (ЮНЕСКО) 1972 жылығы ЮНЕСКО Әлемдік мұра конвенциясында сипатталғандай, Әлемдік мұра деп мәдени немесе табиғи тұрғыда маңызды тарихи орындар айтылады. Чили 1980 ж. 20 ақпанда аталған конвенцияны қабылдады және қазіргі уақытта 6 орын тізімге енді. 2014 жылдан бері Әлемдік мұра тізіміне ену үшін Чилидің тағы 17 объекті даяр тұр: олар 15 мәдени объекті және екі табиғи объекті. 1995 жылы Германияда өткен Әлемдік мұра комитетінің 19 сессиясында Чилидің бірінші Тарихи мұрасы тізімге енді: Моаимен әлемге әйгілі Пасха аралындағы Рапа Нуи ұлттық паркі. Әлемдік мұра орындары :Атауы: Әлемдік мұра комитеті тізіміндегі атауы :Орыны: тарихи мұра орналасқан Чилидегі өңір немесе Облыс, шекарааралық болса ескертіледі. :Координатасы: жайласқан орынның Географиялық координаттар жүйесі :Тіркелу уақыты: Әлемдік мұра тізіміне енген жылы мен сессиясы :Өлшем: Әлемдік мұраны тіркеу критериясы: (i) мен (vi) мәдени, ал (vii) мен (x) табиғи :Сипаттамасы: Әлемдік мұра комитетінің мұраны қысқаша сипаттауы :ID: UNESCO беретін қатысты цифр Дереккөздер : :
Аслан Болатұлы Айтбаев

Аслан Болатұлы Айтбаев (1990 жыл 15 маусым, Целиноград, Казақ КСР, КСРО) — Қазақстандық шахматшы, халықаралық шебер (2013). Қазақстанның 10 үздік шахматшысының қатарына кіреді. Тромсе (Норвегия) қаласында Бүкіләлемдік шахмат олимпиадасына Қазақстан Республикасының құрама командасының атынан қатысқан. 2014 жылы рапид және блицтен ерлер арасындағы Қазақстанның қола жүлдегері атанды. Бүкілдүниежүзілік шахмат олимпиада 41-шы Бүкілдүниежүзілік шахмат олимпиадасына қатысқан. Дереккөздер Сілтемелер * [https://ratings.fide.com/profile/13704613 Ойыншының профилі]
Бүркіт аңшылығының суреттері

Бүркіт аңшылығының суреттері — Мұхтар Әуезовтың әңгімесі. Алғаш рет 1925 жылы «Таң» журналының үшінші нөмірінде (Басылмаған романнан) деп, қосымша атаумен жарық көреді. Кейін 12 томдық (1967) және 20 томдық (1979) шығармалар жинақтарының бірінші томдарында жарияланады. Бұл шағын әңгімені Әуезов Семейде, ленинградтық оқудан соң жазғы демалысында, «Таң» журналында техникалық редактор қызметін атқарған тұста жазады. Осы және «Қанды түн», «Қаралы сұлу», «Қайғылы жетім», «Қазақ қызы», «Ескілік көлеңкесі» атты әңгімелері журналда «Мұхтар» деген бүр­кеншік атпен басылды. «Аңшылықтың үміт қуанышы көп. Ыстық оттай қызулы минуты көп, мағыналы өмір. Аңшылықта кісіні ақын күйіне жеткізетін сезім күйі көп. Бұл салқындап кеткен кәрі ақылдың өмірі емес, сүйген ғашығыңды сағынып келіп, күліп-ойнап өткізген күндіз: түніндей ыстық сезім өмірі. Өйткені бір минуттің ішінде қуантатын да, жүдететін де күйлер кешеді. Соның бәрін айтып жүргендіктен аңшының тілі шешен, қиялы жүйрік. Бүркіттің ұшқанына, түлкінің құтылмақ болған айласына, құсшының ебіне арналған талай шешен сөздері бар. Аңшылық өмірінен ілгері-соңғыдан қалған талай қызықты, жанды, сұлу әңгімелері бар. Тауда жүрген аңшыда амалсыздан екі түрлі мінез болады. Бұлар ішкі сезімінде құбылу көп болғандықтан сахнаның артистеріне ұқсайды. Көргенінің бәрін не шапшаң сөйлеп қуанып, не күйініп жіберетін күйгелектік, сөйлегіштік, қызулық болады. Бұндай аңшы азын-аулақ өтіріктен де аман болмайды. Бұл болмаса екінші бір түрлі аңшыда көргені тіпті көп болып, бәрін әңгіме қыла беруді лайықсыз көрген, сезімінің бәрін ішіне жиған, қуаныш-күйінішін сыртына шығармайтын тастай салқын сабырлылық болады.» Осы сияқты жалпы сипаттаудан басталған әңгімеде бір топ аңшының арасында жүрген құсбегі Сыздықтың тас жырық қорымға тығылған түлкіге өз бүркітін Ақшегірді салғаны баяндалып көрсетіледі. Жазушы бүркіттің ұшқанына, түлкінің құтылмақ болған айласына, құсшының ебіне арналған талай тамаша көріністер жасаған. Қыранның түлкіні көргенде аспандап шығып, қағынып келіп түскені бір аңшыға биіктен сорғалағандай көрініпті, екіншісіне шаншылғандай, тағы біріне боздағандай, кейбіреулеріне ағылып еңірегендей көрініпті деп суреттейді. Дереккөздер Тағы қараңыз *Саят құстары
Қыр суреттері

Қыр суреттері — Мұхтар Әуезовтың шығармасы. Кешкі дөң басында, Түнгі ауыл, Қысқы түн, Қысты күнгі дала — деген ұсақ әңгімелерінен тұрады. Кітап-жинақтың көбіне Түнгі ауыл әңгімесі енбей, қалған үш әңгіме ғана жарияланып жүреді. Алғаш рет Кешкі дөң басында 1922 жылы «Шолпан» журналының екінші-үшінші сандарында «Қоңыр» деген бүр­кеншік атпен басылды, Қысқы түн мен Қысты күнгі дала 1923 жылы журналдың төртінші-бесінші сандарында авторы «Жаяусал» деп беріліп, жарияланды. Кейін жазушының 12 томдық (1967) және 20 томдық (1979) шығармалар жинақтарының бірінші томдарында басылды, «Қилы заман» (1975) жинағына да кірді. Алғашқы нұсқаларынан кейінгі басылымдарда сәл өзгешеліктер мен түзетулер бар. Бұл шығармада Әуезов қазақтың қырдағы өмірін, қазақ даласының көркем көріністерін, жазғы мен қысқы пейзаждарын асқан шеберлікпен суреттейді: «Ауылдардың аралары жақын. Бәрінің де айналасы неше түлік мал. Кешкі жайылыстары бір-бірімен қосылып жатыр. Әрбір үйдің жер ошағынан будақтап, бықсып шығып жатқан түтіндері кейде аспанға шығып, кейде өлкеге жайылып тарайды... Ауылдардың арасымен жасыл сайды жарып аққан жіңішке өзен. Кейде тура ағып, кейде иіріліп, бұраң-шимай жасайды. Жаңа жамыраған қозылар енелерімен бірге, у-шуынан басылып, ауылдардың екі жағындағы адырларға тырағайлап өріп барады.» «Биік тауға екпіндеп ойнап шығып, шың басындағы өнеріне сүйсінгендей ойнақ салып, етекке қарай ысқырып құлап жөнелгенде, долы дауыл сай бойында жын-перінің күйіне билегендей болады. Ағындап құтырып келіп, жартасқа соғып шаңын аспанға шығарып, ақ көбігін атқытып, шабынады. Біресе жабысып келіп құшақтап, жарығына кіріп ысқырып, тербетіп, оятпақшы болады. Кейде одан өтіп, өзектегі қалтырап жаурап тұрған жас тоғайға келіп, жерге шейін басын игізіп, тәжім еткізіп, арасынан суылдап, бұраң қағып, ойнап өтеді. Кей-кейде бұның бәрін тастап, ұрысайға тығылып отырған кішкене қораның үстіне келіп, ақ түтек болып ұйтқып, ойнағын салып, жер жүзінен жоғалтпақшы болады. Суық болып үскіріп, боран болып аласұрып, әлсіз адамға қыр көрсеткендей қаһарланады.» Шығармада Әуезов табиғаттың объективті суреттемесін ұсынады, бірақ реализм құбылысының ішінде романтизм элементтерін үйлесе қолданып жүреді, және бұны жазушының стильдік өзгешелігі деп тануға болады. Сонымен қатар, жазушы үстем тап озбырлығынан қан қақсаған қазақ қыздарының трагедиясын жанашырлықпен көрсетеді. Дереккөздер Сілтемелер *[https://www.youtube.com/watch?v=D1vGT6C2lLo Аудиоқойылым] *20 томдық шығармалар жинағы: [http://auezov.kz/admin/upload/files/tom1.pdf 1-ші том]
Ғаламның жасы

Ғаламның жасы — Физикалық космология бойынша, Жойқын жарылыстан кейін өткен ғаламның космологиялық уақыты. Қазіргі ғаламның жас шамасы Лямбда-CDM моделі бойынша 13.8 млрд жыл (2015 ж.) және 13.787 ± 0.020 млрд жыл (2018 ж.). Өте ұқсас нәтиже берген бірқатар зерттеулер арқылы өлшеу анықсыздығы 20 млн жылға дейін қысқарды. Олардың қатарында Планк ғарыш аппараты (Planck spacecraft) байқаған Ғарыш микротолқынды фон радиациясы, Уилкинсон микротолқынды анизотропты бақылауы және басқа ғарыштық бақылаулары кіреді. Ғарыштық фон радиациясын өлшеу ғаламның Жойқын жарылыстан бергі суу кезеңін анықтаға көмектесіп, ғаламның кеңею жылдамдығын (қызылға ығысу) өлшеу бойынша кері экстраполяция жасаап, ғалам жасын есептеуге болады. Түсіндірілуі Лямбда-CDM моделі бойынша, ғалам эволюциясы біртұтас, ыстық, тығыз бастапқы күйден қазіргі күйге дейін 13,8 млрд жылдық космологиялық уақытты бастан кешірді деп сипаттайды. Бұл модель теориялық тұрғыдан түсінуге ыңғайлы және WMAP сияқты жоғары дәлдіктегі астрономиялық бақылаулардан үлкен қолдау тапты. Дегенмен, алғашқы күйден келіп шығу теориялары өте жорамалды болып есептеледі. Егер біреу Лямбда-CDM моделін түсінікті алғашқы күйден кері шегерсе, ол тез (секундтың аз бөлігінде) сингулярлыққа (singularity) жетіп барады. Бұл "Бастапқы сингулярлық" немесе "Жойқын жарылыс сингулярлығы" ретінде белгілі. Сингулярлықты физикалық мағынада түсіну мүмкін емес, бірақ ол физикалық өлшенетін уақытқа сәйкес келмесе де, оны "Жойқын жарылысқа дейінгі" уақыт өлшемі деп есептеу ыңғайлы. Мысалы, "жойқын жарылудан 10 -6 секунд бұрын" - бұл ғалам эволюциясы дәуірлерін жақсы түсіндіреді. Егер біреу сол дәуірді "13,8 миллиард жыл, минус 10 -6 секунд бұрын" деп атаса, онда мағынаның дәлдігі жоғалады, өйткені кейінгінің минустық уақыт интервалы алдынғының анықсыздығының шектеуіне ұшырайды. Теориялық тұрғыда ғалам жасы тіпті де ұзақ болса да, Халықаралық астрономиялық одақ бойынша, қазір "ғалам жасы» деп Лямбда-CDM кеңеюінің ұзақтығын, немесе бақыланатын ғаламның Жойқын жарылыстан бергі өткерген уақытын айтады. Дереккөздер
Қыр әңгімелері

Қыр әңгiмелерi — Мұхтар Әуезовтың шығармасы. Сыбанның моласында, Текшенiң бауырында — деген екі әңгімеден тұрады. Бірінші әңгімені Әуезов өзінің туған ауылында жазады. Қыр әңгiмелерi Жаяусал деген құпия атпен 1923 жылы «Шолпан» журналының 6, 7, 8 сандарында басылды. 1935 жылғы «Ескілік көлеңкесінде» атты жинаққа, 1960 жылғы «Қараш-Қараш» жинағына, 1975 жылғы «Қилы заман» жинағына кірді. Жазушының 12 томдық (1967) және 20 томдық (1979) шығармалар жинақтарында да жарияланған. Әр әңгімесі, шығыс мотивтеріне сай, әңгіменің ішіндегі әңгіме ретінде беріледі: «Жүретін жолдың азайғанына бәріміз де көтеріліп, серги бастадық. Қатарымызда келе жатқан Сүлеймен ақсақал Текшенің басын көргенде есіне бір әңгіме түскендей болып, бізге бұрылып қарап: — Балалар, жолдың өзі де қысқарып қалды, сендердің ұйқыларың да келген шығар: мен жол қысқарту үшін бір әңгіме айтайын, — деді. Біз ықыласпен тыңдайтындығымызды білдірдік.» Екі әңгімесін де Әуезов өз атынан баяндап, кейін басты сюжетке негіз болған хикаяларға көшкенде, өзі сол хикаялардың тыңдармандары ішінде табылады. Бірінші әңгімеде жастайынан батыр атанған Жортар деген ақсақал өз бастан кешкен оқиғаны сөз етеді. Екінші әңгімеде Сүлеймен деген кісі өзінің қолбасы Жобалай батырмен болып қалған, «Қоянды тауының ең үлкен биігі — Текшенің» баурайындағы ескі оқиғаны айтады. Дереккөздер Сілтемелер *[https://kitap.kz/audio-book/muqtar-auezov-qyr-angimeleri Қыр әңгiмелерi] Kitap.kz сайтында *20 томдық шығармалар жинағы: [http://auezov.kz/admin/upload/files/tom1.pdf 1-ші том] *Тұрсын Жұртбай: [https://abai.kz/post/48209 «Бесігіңді түзе!..» кітабынан үзінді]
Қара әзіл

Қара комедия, сондай-ақ қара әзіл, қараңғы әзіл, қараңғы комедия, ауыр комедия немесе әзіл-сықақ деп аталатын комедия стилі, ол әдетте тыйым салынған - табу деп саналады, әсіресе талқылау үшін ауыр немесе дөрекі болып саналады. Жазушылар мен әзілкештер, оны көпшілікке ыңғайсыздықты, елеулі ойлар мен ойын-сауық тудырып, өрескел мәселелерді зерттеу құралы ретінде жиі пайдаланады. Мәселен, көркем әдебиетте, мысалы, қара комедия термині қара әзіл-оспақ негізгі құрамдас бөлігі болып табылатын жанрға қатысты болуы мүмкін. Бұл жанрдың танымал тақырыптары өлім мен зорлық-зомбылық, кедейлік, соғыс, зорлау, суицид, ауру мен жыныстық қатынасты қамтиды. С-ақ қараңыз * Өлім биі * Зілді келеке * Сюрреалды әзіл Сілтемелер
Гравитациялық сингулярлық

Гравитациялық сингулярлық (, Уақыт-кеңістік сингулярлығы (spacetime singularity), немесе жай "сингулярлық" - "ерек", "дара", "соңғы") — уақыт-кеңістіктегі ерекше орын болып, Жалпы салыстырмалылық теориясы жорамалы бойынша, ғарыштық дененің гравитациялық өрісі координата жүйесіне тәуелді болмай, шексіз болады. Гравитациялық өрістің күшін өлшеуге қолданатын шамалар уақыт-кеңістік иілімінің скалярлық тұрақтысы (the scalar invariant curvatures) болып, ол материя тығыздығын өлшеуді де қамтиды. Мұндай шамалар сингулярлық шексіз болғандықтан, қалыпты ғарыштық уақыт-кеңістік заңдары бұзылады. Гравитациялық сингулярлық Астрофизика мен космология ғылымдарында Жойқын жарылыс кезіндегі ғаламның алғашқы күйі ретінде сипатталады, сондай-ақ ол негізінен Қара құрдым өзегіндегі щексіз тығыздық ретінде жалпы салыстырмалық жағдайында қарастырылады. Жорамалданған сингулярлық тегі нақты өмір сүретін (Жойқын жарылыстың алғашқы сатысында болған) нәрсе ме деген мәселеде физиктер бір шешімге келе алған жоқ; сондай-ақ сондай асқын (extreme) тығыздықта қандай оқиға болатынын да қазіргі ғылым түсіндіруге қауқарсыз. Дереккөздер
Айгүл қойшының бір күні

Айгүл қойшының бір күні (кей басылымдарда Айгүл қойшының күндері) — Ғабит Мүсіреповтің 1964 жылы жазған әңгімесі. Сырттай қарағанда көзге кеп түспейтін, жиі байқала бермейтін, ал іштей тереңірек үңіліп, байыпты зерттегенде ғана білінетін малшы қауым тіршілігіндегі ғаламат қиындықтарды Мүсірепов терең реализммен көз алдымызға айқын елестетіп отырады. Басты кейіпкері — Айгүл есімді еңбекқор әйел. Ол шопанның жұмысын атқарғанымен КСРО Жоғарғы Кеңесі депутатының міндеттерін де ұмытпайды. Жиырма жылдай қой бағумен айналысқан, «даланың меңіреу үнсіздігіне бала жасынан үйренген» Айгүлдің бір күні ғана суреттеліп берілсе де, әңгіме кездейсоқ табиғат пейзаждарына, адамның ішкі дүниетанымының көріністеріне бай: «Үнсіз далада жинала берген ойлар, әсіресе өз тіршілігіне байланыса туып, өсіп-өрбіп жататын ойлар айтылуды керек ететін сияқты. Кейде тіпті ұзақ сөйлеп кетсе, Айгүл өзін бір жиналыста көретіні де бар. Көз алдына жиналыста отырған жүз таныс адамдар — малшылар, күрішшілер, мақташылар, канал қазушылар келеді. Бәрі де айта түс, аянбай айт деп отырғандай болады. Ондай кезде Айгүл тоқтай алмай ұзақ сөйлейді. Көз алдына елестеген адамдардан айрылғысы келмейді. Ойлары салмақты болғанымен, сөйлеу түрі олақтау шығып жатқанына да қарамайды. Кейде ойлары ескі құдық басына үймелеген қойларына ұқсап, топырлап кететіні де бар. Қалайда қысы-жазы көбінесе жалғыз жүретін қойшыға ұзақ күнді қысқарту керек. Дала үнсіздігін, қой үнсіздігін жеңу керек. Ондайды көтеріңкі көңіл, көңілді көтерердей ой жеңеді де.» Сөйтіп, баққан отарын жайлы орынға қалай жеткізем деп, жас төлді Сырдария сулары әкетпесе екен деп жүрген Айгүл біресе депутат ретінде көтерген су мәселелерін, біресе жанұясының жағдайын есіне алады. Алдыда «Қасқырсай» деген шұңқырлы жер өзен толғанда, өткел бермейтінін де ескереді. Осындай ойлары басында гулесе де, бас кейіпкер жүрегіндегі үнсіздігінен арылмай келеді. Аудармалары Әңгіме орыс тіліне бірнеше рет аударылды, әр нұсқасында атауы әртүрлі: «Рождение песни», «Конец вольчьего брода», «Волчий брод». Ағылшыншаға да аударылған: «The Birth of a Song». Бірақ аудармада өзінің ерекшеліктері бар, Мүсіреповтің метафора мен аллитерацияға бай әңгіменің поэтикасын толық жеткізбеген делінеді. Дереккөздер
Көлік жолдарының ұзындығы бойынша елдер тізімі

Бұл асфальтталған және топырақты көлік жолдарының жалпы ұзындығы бойынша әлем елдерінің (немесе аймақтарының) тізімі. Сондай-ақ әр елдің немесе аймақтың тасжолдары мен автомагистральдары туралы қосымша мәліметтер келтірілген. Егер дереккөзі көрсетілмесе, онда бұл ОББ-ның мәліметі болып табылады. Дереккөздер Сыртқы сілтемелер *[https://www.cia.gov/library/publications/the-world-factbook/rankorder/2085rank.html Rank Order - Roadways CIA World factbook]
Гройтер Фюрт

«Гройтер Фюрт» — Германияның Фюрт қаласындағы футбол клубы. 1903 жылы құрылған. Қазіргі таңда Германия екінші дивизионында ойнайды. 2012/13 жылғы маусымда тұңғыш рет Бундеслигада ойнады. Тарихы 1903 жылы Turnverein 1860 Fürth гимнастика клубының футбол бөлімі ретінде құрылды. 1996 жылы "Фестенбергсгройтом" клубымен бірікті. Жетістіктері * Германия чемпионы (3): 1914, 1926, 1929 * Германия вице-чемпионы (1): 1920 * Интертото кубогы (1): 1969 * Бавария чемпионы (5): 1912, 1913, 1914, 1917, 1935 Атақты ойыншылары * Джеральд Асамоа * Генрих Шмидтгаль Дереккөздер Сілтемелер * [http://www.greuther-fuerth.de/ Ресми сайт]
Әшір Шоқыбаев

Әшір Шоқыбаев (4 желтоқсан 1947 жыл — 11 наурыз 2018 жыл) — КСРО және Қырғызстан киноактері. Қырғызстанның халық әртісі. Қазақ кинокөрермендеріне "Бандыны қуған Хамит", "Көшпенділер" фильмдері арқылы жақсы таныс болған. Өмірбаяны Фильмографиясы * 1968 — "Парижге жол" * 1971 — "Біздің Ғани" * 1979 — "Бандыны қуған Хамит" * 1983 — "Ай астындағы үй" * 1984 — "Махаббат туралы ән" * 1984 — "Ақ Барыс ұрпақтары" * 1989 — "Нокдаун" * 1990 — "Созақтан шыққан Гамлет" * 1991 — "Қызғыш құс" * 1993 — "Батыр Баян" * 1996 — "Жамбыл" * 2006 — "Көшпенділер" * 2014 — "Құрманжан Датқа" * 2015 — "Аманат" Дереккөздер Сілтемелер *[https://old2.aikyn.kz/2018/03/13/45758.html Әшір өтті өмірден]
Жүсіпбек Аймауытовтың аудармалары

Жүсіпбек Аймауытовтың аудармалары — жазушы, ақынның шығармашылығында елеулі орын алады. Ол тәржіма табиғатын терең түсініп, аударма өнерінің өрістеуіне елеулі үлес қосқан айрықша дарын иесі. Әлем классиктерінің 30-ға тарта шығармаcын кәсіби ше­­берлікпен аударып, 1925 жылы қа­­зақ оқығандарының ара­сын­­да «Аударма туралы» ал­ғаш арнайы мақала жазған. Қаламгер-аудармашының тілі өте шұрайлы да бай. Ол — түпнұсқа авторларына тән жеке стильдік ерекшелікті барынша сақтауға ұмтылған, бұл талапты аударма жасау барысында ұстанатын негізгі өлшемшарт ретінде таныған қаламгер. Аймауытов келесі көркем шығармаларды қазақ тіліне аударды: * Пушкин, Сараң сері (Скупой рыцарь/Маленькие трагедии) * Пушкин, Тас мейман (Каменный гость/Маленькие трагедии) * Гоголь, Бақылаушы (Ревизор) * Горький, Өлең сұңқарға (Песня о Соколе) * С.Чуйков, Тау еліндегі оқиға (Вершинная быль) * Джек Лондон, Күштілердің күші (Сила сильных) * Джек Лондон, Теңсіз, телегей аттаныс (Неслыханное нашествие) * Рабиндранат Тагор, Балжан (Шубха) * Фердинанд Дюшен, Дәмелі (Тамилла) * Гюго, Бейшаралар (Отверженные) * Ги де Мопассан, Су жүзінде (На реке) * Конрад Беркович, Әкесі мен баласы, Заң білместің зары, Өрбике, Мұрда, Мұрданың өлімі, Тұқым * Жалаладдин Руми, Молда Ирамидың кітап жазуға қалай кіріскені (Сказки Мулли Ирамэ) * Пәренжі (перде) орыс ертегісі * Қатындар қабарда ертегісі * Интернационал гимні * т.б. Сондай-ақ Аймауытов келесі ғылыми шығармаларды да тәржімалады: А.А.Богданов «Краткий курс политической экономии», М.Н.Покровский «Краткое описание русской истории», Н.И.Бухарин пен Е.А.Покровский «Азбука коммунизма», «Конституция РСФСР», П. И. Стучка «Вопросы и мысли», С.Сазонов пен В.Верховский «Первые практические уроки по химии». Дереккөздер
Жылжымайтын жұлдыздар кітабы

мұражайындағы көшірмесі]] Жылжымайтын жұлдыздар кітабы — парсы астрономы Абдуррахман ас-Суфидің 964 жылы шамасында арабша жазған ғылыми трактаты. Кітапта 1017 жұлдыздың каталогы және 48 жұлдыздар шоғырының сипаттамасы жинақталған. Әр шоқжұлдыздың көрнекі суреті берілген және оны құрайтын жұлдыздардың координаталары мен жұлдыздық шамалары көрсетілген. Бұл еңбегінде ас-Суфи Птолемейдің Альмагест трактатындағы каталогын өзінің және араб астрономдарының бақылау нәтижелерімен толықтырды. Кітап астрономия ғылымының дамуына үлкен әсер етті. Оған сілтеп Әл-Бируни, Насыруддин әт-Туси, испан ғалымдары мен Ұлықбек обсерваториясының шәкірттері өздерінің астрономиялық еңбектерін жазды. Кітаптың ең көне көшірмесі Оксфорд университетінің кітапханасында сақтаулы тұр. Оны 1009 жылы ғалымның ұлы көшіріп жазған. Біздің галактикамыздан тыс басқа галактикалар туралы алғашқы мәліметтер дәл осы кітапта көрсетілген — бұл Андромеда галактикасы мен Үлкен Магеллан бұлтына қатысты бақылаулары. Шоқжұлдыздар Дереккөздер Сілтемелер * [https://baheyeldin.com/astronomy/presentation-forgotten-history-al-sufis-book-fixed-stars.html Forgotten History: Al-Sufi's Book of Fixed Stars]
Мұсағали Сәрсенбайұлы Дуамбеков

Мұсағали Сәрсенбайұлы Дуамбеков (05.05.1961, Жамбыл облысы, Талас ауданы, Қаратау қаласы - 28.07.2020, Астана) - қоғам қайраткері, эколог, профессор, ғалым . Білімі * Қазақ политехника институтының Қаратау филиалын бітірген. * қазіргі Мәскеу мемлекеттік құрылыс университеті ғылыми-зерттеу институтының аспирантурасын бітірген. Еңбек жолы * 1990-1996 жылдары - Қ.Сәтбаев атындағы Қазақ ұлттық техникалық университетінің оқытушысы, аға оқытушысы, деканы. * 1996-1998 жылдары - Тараз мемлекеттік университеті инженерлік-техникалық мамандықтарының Қаратау оқу-ғылыми методикалық кешені директорының орынбасары, «Кәсіпорындарды тарату және қайта құру агенттігі» АҚ Жамбыл филиалы директорының орынбасары. * 1998-2000 жылдары - Жамбыл мемлекеттік мүлік және жекешелендіру аумақтық комитетінің төрағасы. * 2000-2001 жылдары - Тараз мемлекеттік университеті жанындағы экологиялық-экономикалық мәселелер ғылыми-зерттеу институтының аға ғылыми қызметкері. * 2001-2003 жылдары - ҚР Табиғи ресурстар және қоршаған ортаны қорғау министрінің кеңесшісі, «Қазақстан Темір Жолы» ҰК» ЖАҚ Техникалық департаменті директорының орынбасары. * 2003-2004 жылдары - Қазақ көлік және коммуникация академиясы Ақмола филиалының директоры. * 2004-2005 жылдары - «Жасыл ғаламшар үшін» экологиялық қозғалысы» республикалық қоғамдық бірлестігінің төрағасы. * 2007-2011 жылдары «Экологиялық таза тағам» журналының бас редакторы. * 2011-2012 жылдары «Қарабура әулие мәдени орталығы" қоғамдық қорының президенті. * 2012 жылдан бастап «Халықтық жемқорлыққа қарсы комитет» қоғамдық қорының президенті. Ғылыми еңбектері 100-ден астам ғылыми жарияланымның және өнертабыстың авторы. Техника ғылымының докторы, профессор. Оның «Қазақстан экологиясы», «Каспий теңізінің экологиялық қауіпсіздігі», «Экологиялық менеджмент» т.б. кітаптары жарық көрген. Қоғамдық қызметі 2011 жылы кезектен тыс президент сайлауына қатысуға құжат тапсырған. Алғашқы лингивистикалық емтиханнан өткенімен, кейін кандидаттығын алып тастады . Дереккөздер
Жас Әртіс Марапаты

«Жас Әртіс» Марапаты — 1978 жылы құрылған коммерциялық емес «Жас Әртіс Қорының» талантты жас телевидение және кинематограф актерлер мен актрисаларға және олардың жоғарғы мәртебесін құрметтеу және физикалық мүмкіндігі шектеулі немесе материалдық жағынан жас әртістерге қолдау көрсету үшін берілетін марапат. Алғаш рет Жас Әртіс Марапаты 1979 жылы ұсынылған, бұл 18 жасқа дейінгі әртістердің кино, телевидение, театр және музыка саласындағы үлестерін ерекше мойындау және марапаттау үшін құрылған алғашқы ұйым болған. Алғашқы жиырма жылда бұл марапат «Youth In Film Awards» деп аталған. Ал «Young Artist Awards» деген атау алғаш рет 19 наурыз 2000 жылы, 21-ші марапаттау рәсімінде қолданылды. 1-ші марапаттау рәсімі 1979 жылдың қазан айында, Голливудтағы Sheraton Universal Hotel қонақ үйінде өтті. Жас Әртіс Қоры Жас Әртіс Қоры (басында «Hollywood Women’s Photo and Press Club» деген атаумен танымал, және кейінірек «Youth in Film Association») 1978 жылы құрылған жас актерлердің шеберлігін мойындау және марапаттау үшін және олардың физикалық және материалдық жағынан қамтамасыз етілген болуы үшін стипендия беретін коммерциялық емес ұйым. Бұл қауымдастық кино, театр, телевидение, музыка саласында 21 жасқа дейінгі актерлерді мойындайтын және марапаттайтын алғашқы ұйым болған. Жас Әртіс Ұйымы Жас Әртіс Ұйымы бұл 1978 жылы құрылған коммерциялық емес ұйым, физикалық немесе материалдық жағынан шектелген актерлерге стипендия беру үшін құрылды. Бұл қолдау оларға өз таңдауымен өнер мектептерінде оқуға және кино саласында мансабын жалғастыруға мүмкіндік береді. Стипендиялық бағдарлама тек қана қайырымдылық қаражатынан ғана қаржылық колдау тауып отыр. Рәсімдер Дереккөздер Сыртқы сілтемелер * [http://www.youngartistawards.org/ Ресми сайт]
Футболдан Ресей кубогы 2020 (финал)

Футболдан Ресей кубогының 2020 жылғы финалында "Зенит" және "Химки" футболшылары кездесіп, "Зенит" 1:0 есебімен жеңіске жетті. Матч Протокол Дереккөздер Сілтемелер *[https://premierliga.ru/match/match_13637.html Матч]
Марс бетіндегі ғарыш аппараттары тізімі

Марс бетіндегі ғарыш аппараттары тізімі — ғылыми зерттеулер жүргізу үшін Марсқа жеткізілген (жылжымайтын) автоматты станциялар мен (мобильді) роверлердің тізімі. Аппараттардың планетаға жұмсақ қонуын қонушы аппарат қамтамасыз етеді. Қонушы аппараттардың массалары ішіндегі станция немесе ровердің массасымен қоса берілген. 2021 жылға қарай, Марс бетіндегі барлық аппараттардың жалпы массасы 9,5 тоннаға жуықтады. Тізім Панорамалар
Жайық (айрық)

Негізгі ұғым: * Жайық – Ресей Федерациясы (Башқұртстан, Челябі, Орынбор облыстары) мен Қазақстан Республикасы (Атырау, Батыс Қазақстан облыстары) жеріндегі өзен. Елді мекендер: * Жайық – Батыс Қазақстан облысы Ақжайық ауданындағы ауыл. * Жайық – Батыс Қазақстан облысы Бәйтерек ауданындағы ауыл. * Жайық – Батыс Қазақстан облысы Теректі ауданындағы ауыл.
Perseverance

Perseverance (ағылшыннан «табандылық» дегенді білдіреді) — «Марс-2020» миссиясы бойынша Марсқа ұшырылған ровер, көлемі 3 × 2,7 × 2,2 метр. Аппарат Ingenuity тікұшақ дронымен жабдықталған. 2020 жылдың 30 шілдесінде Канаверал мүйісінен ұшырылған ровер 2021 жылдың 18 ақпанында Қызыл планетаның Езеро кратеріне сәтті қонды. Құрылысы Бұл ровер Марсқа 2011 жылы ұшырылған Curiosity роверінің технологиясы негізінде жасалған. Инженерлер ровердің алюминий дөңгелектерін мықтырақ қылу үшін олардың енін қысқартып, диаметрін 50 сантиметрден 52,5 сантиметрге дейін үлкейтті; ішіндегі құрылғылар санының өскенімен қатар бұл ровердің массасын 17%-ға арттырды. Роверде ұзындығы 2,1 метрге жететін роботтандырылған қол бар, ол Марс топырағының үлгілерін алуға арналған Аппаратты қуаттайтын термоэлектрлік генератор плутоний диоксидының реакциялары арқасында жұмыс істейді, ол түнде де, шаңды дауыл кезінде де жарамды болады, жұмыс мерзімі 14 жылға дейін жетеді. Сондай-ақ екі литий-ионды батареясы бар. Құрылғылары ;Жеті ғылыми-зерттеулік құрылғысы: * Planetary Instrument for X-Ray Lithochemistry (PIXL) — рентгенофлюоресценттік спектрометр грунттың элементарлық талдауын жасайды * Radar Imager for Mars' subsurface experiment (RIMFAX) — георадар жер қыртыстары құрылысын 10 метрге дейін тереңдікке зерттейді, жерасты суларының бар-жоғын анықтайды * Mars Environmental Dynamics Analyzer (MEDA) — температураны, жел бағыты мен жылдамдығын, атмосфералық қысымды, ылғалдылықты, радиацияны, атмосфераның ластану мөлшерін өлшейді * Mars Oxygen ISRU Experiment (MOXIE) — Марс атмосферасындағы көмірқышқыл газынан біршама оттегіні шығарып алу тәжірибесі * SuperCam — топырақтың химиялық пен минералогиялық талдауын жасайды, органикалық қосылыстарды табуға да арналған * Mastcam-Z — екі камерадан тұратын панорамалық пен стереоскопиялық бейнелеуге арналған құрылғы * Scanning Habitable Environments with Raman and Luminescence for Organics and Chemicals (SHERLOC) — ультракүлгін спектрометр, органикалық қосылыстарды анықтайды ;Марстық тікұшақ * Ingenuity — күн батареяларымен жұмыс істейтін тікұшақ дроны, бірнеше камерамен жабдықталған, салмағы 1,8 кг Негізімен Марста ұшу мүмкіндігін анықтауға арналған. Естелік метал табақшалары ;Send Your Name to Mars НАСА "Send Your Name to Mars" кампаниясы аясында 11 миллионға жуық еріктінің есімдерін жинақтап, оны үш микрочипке жаздырып, арнайы алюминий табақшаға бекіткен. Табақшада лазермен Жер, Марс, Күн суреттері салынған. Ол роверге 26 наурызда бекітіліп орнатылған. ;Дәрігерлерді құптайтын метал табақша Perseverance аппаратын ұшыру жоспарына COVID-19 пандемиясы едәуір әсер етті. Бұған орай, денсаулық сақтау қызметкерлерін құптау мақсатымен роверге арнайы метал табақшасы орнатылды, онда медицина нышаны — Асклепий асатаяғына айнала өрмелеп шыққан жылан бейнесі салынған, мөлшерлері — 8 де 13 сантиметр. Галерея Сілтемелер * [https://mars.nasa.gov/mars2020/ Mars 2020] миссиясы NASA сайтында * * * Тағы қараңыз * Марс бетіндегі ғарыш аппараттары тізімі * Экзобиология Дереккөздер
Анджело Бадаламенти

Анджело Бадаламенти (, 22 наурыз 1937, Бруклин – 11 желтоқсан 2022, Нью-Джерси) — америкалық пианист пен композитор. Көбінен режиссер Дэвид Линчтің кино мен сериалдарына музыка жазған автор ретінде танылған. Жалпы алғанда, 70-тен аса кинотуындыға музыка жазып алған. Өмірбаяны Ол Бруклинде 1937 жылы 22 наурызда туды. Шешесі Сицилиядан, әкесі континенттік Италиядан келген азаматтар еді. Балалық шақтан операмен және классикалық музыкамен әуестенген. Сегіз жастан бастап фортепианода ойнауды үйрене бастады. Жеткіншек болған кезде, музыка ойнауды үйреніп алғасын ол Катскилл тауларында әншілердің гастрольдеріне аккомпанемент жасап ақша таба бастаған. Кейін ол Истман музыка мектебін және Манхэттендік музыка мектебін бітіріп шыққан. «Көк барқыт» фильмін түсіру барысында Изабелла Росселиниге ән айтуды үйретуге шақырылған Бадаламенти режиссер Линчпен достасып, көп жылдарға созылған әріптестікті сақтап тұрады. Алғашқыда Росселлини «Song to the Siren» әнін орындау керек еді, бірақ оған авторлық құқығы режиссерде жоқ еді. Сонда Линч «Mysteries of Love» атты жаңа әннің сөздерін жазып, музыкасын Бадаламентиге тапсырып қояды. Бұған қоса Бадаламентиді осы фильмде ұсақ эпизодта ойнауға шақырады. Марапаттары * 1990, «Грэмми» сыйлығы — «Twin Peaks Theme» үздік инструменталды поп-орындау * 1992, «Сатурн марапаты» — Үздік музыка үшін * 1993, «Тәуелсіз рух» сыйлығы — «Twin Peaks: Fire Walk with Me» үздік түпнұсқалық саундтрек * 2005, «World Soundtrack Award» сыйлығы — Жалпы композиторлық жетістіктері үшін * 2011, Генри Манчини сыйлығы — Америкалық сазгерлер, авторлар мен шығарушылар қоғамы атынан Таңдаулы фильмографиясы * 1986 — Көк барқыт / Blue Velvet * 1987 — A Nightmare on Elm Street 3: Dream Warriors * 1990 — Wild at Heart * 1990 — Твин Пикс / Twin Peaks (телесериал) * 1992 — Twin Peaks: Fire Walk With Me * 1995 — La Cité des enfants perdus * 1997 — Lost Highway * 1999 — The Straight Story * 1999 — Arlington Road * 2000 — Жағажай / The Beach * 2001 — Малхолланд Драйв / Mulholland Drive * 2002 — Secretary * 2004 — Evilenko * 2004 — Napola — Elite für den Führer * 2004 — Un long dimanche de fiançailles * 2005 — Dark Water * 2006 — The Wicker Man * 2009 — 44 Inch Chest * 2013 — Сталинград * 2017 — Твин Пикс: Оралу (телесериал) Актерлық жұмысы Бадаламентидің жалғыз актерлық жұмысы «Малхолланд Драйв» фильміндегі Луиджи Кастельяни рөлі болды. Ол тағы кішкене эпизодтарда «Тікелей эфирде» және «Твин Пикс: Оралу» сериалдарында, «Көк барқыт» фильмінде пианистың рөлін ойнады. Олимпиадаға қосқан үлесі Бадаламенти Барселонада өткен 1992 жылғы Жазғы Олимпиада ойындарындағы басты музыкалық шығарманың авторы. Дереккөздер
Мұхтар Бескенұлы Тілеуберді

Мұхтар Бескенұлы Тілеуберді (30 маусым 1968, Шымкент облысы) — қазақстандық ірі мемлекеттік қайраткер, дипломат, саясаткер. 2019—2023 жылдары Сыртқы істер министрі. 2023 жылдан бастап қызметтегі Аустриядағы Төтенше және Өкілетті Елші. Өмірбаяны 1968 жылы 30 сәуірде Шымкент облысы, Сайрам ауданы, Ақсукент ауылында дүниеге келді. 1990 жылы Қазақ мемлекеттік университетінің философия-экономика факультетін тәмамдағаннан кейін Мәскеу мемлекеттік университетінің Азия және Африка институтында және Йенсе Университеті (Корей Республикасы) жанындағы Тілдер институтында тәжірибе алды. Дипломатиялық мансабын 1993 жылы Азия елдері басқармасының атташесі, үшінші хатшысы ретінде бастады. 1996—1999 жылдары Қазақстанның Корей Республикасындағы Елшілігінің үшінші, екінші хатшысы; 1999—2000 жылдары Азия, Таяу Шығыс және Африка департаментінің бірінші хатшысы, екіжақты ынтымақтастық бөлімінің басшысы; 2000—2001 жылдары Қазақстан Мемлекеттік хатшысының сыртқы саясат мәселелер жөніндегі кеңесшісі; 2001—2003 жылдары Қазақстанның Израиль Мемлекетіндегі Елшілігінің кеңесшісі; 2003—2004 жылдары Қазақстан Сыртқы істер министрінің орынбасары болды. 2004 жылы Қазақстан президентінің № 1416 бұйрығымен Малайзиядағы, кейін 2005 жылы Индонезия, Бруней және Филиппиндағы Төтенше және Өкілетті Елші қоса атқарушы болып тағайындалды. 2009 жылы Швейцариядағы, кейін Лихтенштейн және Ватикандағы Төтенше және Өкілетті Елші қоса атқарушы болып тағайындалды. 2016 жылы Сыртқы істер министрінің бірінші орынбасары болып тағайындалды. 2019 жылы Сыртқы істер министрі болып тағайындалды. 2021 жылы Премьер-министр орынбасары болып тағайындалып, екі қызметті бірге атқарды. 5 айдан кейін Аустриядағы Төтенше және Өкілетті Елші және Венадағы халықаралық ұйымдар жанындағы тұрақты өкіл болып тағайындалды. Жеке өмірі Үйленген, 2 ұлы бар. Қазақ, орыс, ағылшын, корей және жапон тілдерін меңгерген. Марапаттары мен атақтары * Қазақстан президентінің алғысы (2003); * Қазақстан Конституциясына 10 жыл медалі (2005); * Астанаға 10 жыл медалі (2008); * Қазақстан президентінің алғысы, I дәрежелі Төтенше және Өкілетті Елші (2010); * Қазақстан Республикасының тәуелсіздігіне 20 жыл медалі, Шанхай Ынтымақтастық Ұйымына 10 жыл медалі (2011); * Қазақстан Конституциясына 20 жыл медалі (2015); * Қазақстан Республикасының Тәуелсіздігіне 25 жыл медалі, Ерен еңбегі үшін медалі, Қазақстан Республикасының парламентіне 10 жыл медалі (2016); * Қазақстан Республикасының дипломатиялық қызметіне 25 жыл медалі (2017); * Астанаға 20 жыл медалі (2018); * Парасат ордені (2020); * Достастық ордені (ТМД ПАА, 2021). Дереккөздер
IX Кристиан

IX Кристиан ( дат. Christian 9. 8 сәуір 1818 - 29 қаңтар 1906 ) - 1863-1906 жылдары билік еткен Дания королі. Глюксбург әулетінен шыққан. Англия королі V Георг және Ресей императоры II Николайдың атасы. Өмірбаяны Билік етуі Ұрпақтары Кристиан 1842 жылы Кристиан VIII патшаның жиені Луиза Гессе-Кассельмен үйленді. Олардың алты баласы болды: Фредерик Вильгельм Карл - 1906-1912 жж. Дания королі ; Александра Каролина Мария Шарлотта Луи Джулия - Ұлыбритания Королі Эдвард VII-тің әйелі.; Кристиан Вильгельм Фердинанд Адольф Георг - Грекия королі 1863-1913 жж.,; Мария София Фредерика Дагмар - Ресей императоры Александр III-дің әйелі,; Тира Амалия Кэролайн Шарлотта Анна (09/29 / 1853-26 / 02/1933) - Ганновер ханзадасы Эрнст II-нің әйелі; Вальдемар
Барбара Палвин

Барбара Палвин (; туылды 8 қазан 1993 жылы, Будапешт) — мажарлық модель. Ол алғаш рет 2016 жылы Sports Illustrated Swimsuit Issue шығарылымында пайда болды. 2019 жылы, ол Victoria's Secret «періштесі» атанды. Мансабы Барбара Будапештте туып-өсті. 13 жасында Барбара Icon Model Management модельдік агенттігінің өкілі болды, ол оның менеджері болды. Ол қызды сынақ түсіріліміне шақырды және оның айтуынша, олар қарапайым формальдылық болуы керек еді. Ол өзінің алғашқы редакциясын 2006 жылы жапондық «Spur» журналына түсіріп, содан кейін Азияда жұмыс істеді. Содан бері Палвин L 'Officiel (Париж, Ресей, Түркия, Таиланд, Сингапур), Vogue (Португалия), Marie Claire (Италия, Венгрия), Glamour Hungary, Elle (Ұлыбритания, Италия, Корея, Бразилия, Аргентина, Швеция, Сербия, Венгрия), Allure, Harper' s Bazaar және Jealouse Magazine журналдарының мұқабаларында пайда болды. Барбара Armani Exchange, H&M, Victoria ' s Secret және Pull & Bear сияқты брэндтердің бет-бейнесі болды. 2012 жылдың ақпан айында ол L'Oréal Paris-тің елшісі болды. 2016 жылы Барбара Sport Illustrated Swimsuit Rookie класының құрамына кірді. Ол сонымен қатар Armaniдің «Acqua di Gioia» хош иіссуларының жаңа беті болды. Барбара Amazon Fashion-тің бет-бейнесі және Express пен Chaos жарнамалық науқандарында пайда болды. Жеке өмірі 2010 жылдан 2013 жылға дейін Кристоф Сомфаймен қарым-қатынаста болды. 2014 жылы әнші Найл Хоранмен кездесіп жүрді. 2018 жылдан бастап актёр Дилан Спрауспен кездесіп жүр, олар Бруклин-де бірге тұрып жүр. 2023 жылғы маусымда олар некелесуге шешім қабылдағандарын хабарлады, ал 15 шілдеде үйленді. Үйлену тойы Венгрияда, Барбараның ата-анасына тиесілі Арлекин Бирток иелігінде өтті. Дереккөздер Сілтемелер * [https://www.instagram.com/realbarbarapalvin/ Барбара Палвин] Instagram-да * [https://mobile.twitter.com/BarbaraPalvin Барбара Палвин] Twitter-де
Нұр мешіті

Нұр мешіті — Хромтау, Ақтөбе облысы қаласындағы мешіт. «Нұр» мешіті 2005 жылы «ТНК Казхром» акционерлік қоғамының Донской ГОК есебінен салынды. Мешіттің бас имамы - Алиев Алмат Амангелдіұлы, наиб-имам қызметін М.Т.Усупалиев атқарады . Дереккөздер Сыртқы сілтемелер * http://www.brivibasgatve.eu/2010/09/khromtau-kazakhstan.html
Нұрлан Махабадұлы мешіті

«Нұрлан Махабадұлы» мешіті — Ақтөбе қаласындағы мешіт. Мешіт 2008 жылы салынды. Мешіттің ауданы 84 шаршы метр, 100 адамға арналған. Ғимараттың биіктігі - 6 м, минареттің биіктігі - 16 м. «Нұрлан Махабадұлы» мешіті - «Қазақстан мұсылмандары діни басқармасы» республикалық діни бірлестігінің филиалы, имам қызметін Жасан Ермекбайұлы Тебереков атқарады. Дереккөздер Сыртқы сілтемелер * http://muftyat.kz/kz/map/mosque?actview&id60 * http://www.akimataktobe.gov.kz/index.php/ru/struktura/strukturnye-podrazdeleniya/2013-12-24-11-07-24/121-struktura/strukturnye-podrazdelenie/gu-gorodskoj-otdel-vnutrennej-politiki/312-religioznye-ob-edineniya * http://aktobe.gov.kz/sites/default/files/Node_132/%D0%A1%D0%B2%D0%B5%D0%B4%D0%B5%D0%BD%D0%B8%D1%8F%20%D0%BE%20%D1%80%D0%B5%D0%BB%D0%B8%D0%B3%D0%B8%D0%BE%D0%B7%D0%BD%D1%8B%D1%85%20%D0%BE%D0%B1%D1%8A%D0%B5%D0%B4%D0%B8%D0%BD%D0%B5%D0%BD%D0%B8%D1%8F%D1%85.doc
Нұртай мешіті

«Нұртай» мешіті — Қандыағаш қаласындағы мешіт, А. Қалиев көшесі, 9 үй. Мешіт салынғаннан бері Оразалы қажы Шынболатов мешіттің имамы қызметін атқарды, содан кейін 2009 жылы Ғабит Сақтапұлы Маткаримов (қазіргі «Нұр Ғасыр» мешітінің наиб-имамы болып тағайындалды. Мешіт Кеңес Одағы кезінде қуғын-сүргінге ұшыраған жергілікті дін қайраткері және Джурун мешітінің имамы Нұртай Құрманалиннің есімімен аталады. 1995 жылы Нұртай Құрманалин қалпына келтірілгеннен кейін немересі Бауыржан Хайруллаұлы Құрманалин алдымен Қандыағашта (1997), содан кейін Журунда (2004 ж.) Атасының құрметіне мешіт салды. 2011 жылы «Күркей бер, туған жер!» Акциясы аясында мешіт күрделі жөндеуден өтті. Күрделі жөндеу кезінде ерлер мен әйелдердің намазханаларына бөлек кірулер жасалды. Дереккөздер
Нұрдәулет мешіті

Нұрдәулет мешіті — Ақтөбе қаласында Әбілқайыр хан даңғылының бойында орналасқан мешіт. Мешіт ғимараты Борис Байжаркиновке тиесілі «Нұрдаулет» сауда-ойын-сауық орталығына іргелес. Мешітті «Нұрдәулет мешіті» діни бірлестігі басқарады (жетекшісі: Борис Байжаркинов). Мешіттің өзіндік медресе және «Салттар үйі» бар. Мешіт ғимаратының жанында алкогольсіз үйлену тойлары мен еске алу шаралары өткізілетін «Дәстүр» асханасы бар. Мешіт имамы - Әмен Нұрболат. Дереккөздер
Данэлия Александровна Тулешова

Данэлия Александровна Тулешова (18 шілде 2006 жыл, Астана) — қазақстандық әнші. «Голос. Дети» (Украина) бағдарламасының төртінші маусымының жеңімпазы, Junior Eurovision 2018 ән байқауында Қазақстанның атынан ән айтып, алтыншы орын алды. Сыртқы сілтемелер * [https://junioreurovision.tv/participant/daneliya-tuleshova Junior Eurovision 2018 байқауындағы Данэлия Тулешованың профилі] * * *
Қазақстандағы христиан діні

, Алматы қ.]] Христиан діні Қазақстанның исламнан кейінгі ең көп таралған діні. 2009 жылғы халық санағы бойынша, 4,2 миллион адам өздерін христиандарға жатқызды. Олардың басым бөлігі – православиены ұстанатын орыс, украин және белорус ұлттарының өкілдері. Қалғандары – протестант, лютеран, католик және т. б. ағымдарды ұстанатындар. Тарихы Орта ғасырлар Орта Азияға христиан діні орта ғасырларда Таяу Шығыстан келді. Бұл аймақта оның шығыс тармағы – несторианство таралды. Қыпшақ, керей, найман тайпалары тәңірлікпен қатар, христиан дінін де ұстанатын болды. Христиан діні Өзбек ханның исламды мемлекеттік дін етіп жария еткенінен кейін біртіндеп жоқ болды. Ресей отарлауы Ресейдің Қазақстанды отарлау процессі басталуымен, христиан діні қайтадан Орта Азияға тарала басталды. Дегенмен, ол жергілікті халықтың емес, орыс колонистерінің діні болды. 1871 жылы Түркістан епархиясы құрылды. Қазақтарды православиеге аудару үшін 1881 жылы Қырғыз (қазақ) рухани миссиясы ашылды. Інжіл, Таурат және т. б. киелі кітаптар қазақ тіліне аударылды. Қазан төңкерісімен елде дінмен күрес басталды.
Алтын таңқурай

«Алтын таңқурай» , және «Раззи» — 1981 жылы америкалық Джон Уилсон ойлап тапқан антижүлде. Ең нашар деген жұмыстарға, соның ішінде, сценарий, режиссерлік жұмыс, киносаундтрек және жыл фильмдеріне беріледі. «Оскар» жүлдесіне толықтыру ретінде саналып, «Алтын таңқурайдың» номинанттары мен лауреаттарының есімдері «Оскардың» номинанттары мен лауреаттарының есімдерінен бір күн бұрын жарияланады. Жүлденің атауы ағылшын тіліндегі (to) blow raspberry (tongue) жаргонынан алынған. Мағынасы — біреуді немесе бір нәрсені тілін шығарып келеке ету. Ағылшын тілді ортада бұндай әрекет кең тараған. Раззи тек «Алтын таңқурай» Фондының (Golden Raspberry Award Foundation, GRAF) мүшелері дауыс бергеннен кейін ғана табысталады. Фондтың құрамына 12 елден 500 анонимді мүшелер еніп, пошта арқылы дауыс береді. Сыйлық есебінде пульверизаторлық алтын сырмен сырланған пластмассалы таңқурай жидегі ұсынылады. Әрбір сыйлық 5 доллардан кем тұрады. Дереккөздер
Bentley Mulsanne (2010)

Bentley Mulsanne — бұл ескірген Arnage моделіне балама ретінде жасалған атқарушы седан. Серияны жасау 2010 жылдың ортасында басталды. Атауы Ле-Мандағы "Сартэ" жарыс айналмасы бұрылыстарының біріне арналған. Мульсан - 80 жылдағы (1930 жылдан бастап) Бентлидің жеке платформасында құрастырылған алғашқы автомобиль. Bentley Mulsanne үшін британдық концерннің штаб-пәтерінде бұрын-соңды алынбаған түпнұсқалық, 3266 мм доңғалақты базасы бар платформа жасалынған. 6,75 литрлік қос ауа үрлеуі бар қозғалтқыштың (V-8) қуаты (максималды қуаты 512 л.с., максималды момент-1020 Нм) Bentley Arnage цилиндрлер блогы болып табылады. Беріліс қорабы - неміс ЗахнрадФабрик - сегіз жылдамдықты автомат. Максималды жылдамдық сағатына 300 км, ал жылдамдығы 100 км / сағ үшін 5,3 секундты құрайды. 100 км үшін орташа отын шығыны 16,9 литрді құрайды. Автокөлік тұтынушылары шанақтың 114 түсті нұсқаларының біреуін таңдай алады. Bentley Mulsanne интерьерінде шынайы былғары (24 түсті нұсқасы бар), ағаштан жасалған және қолмен жылтыратылған болат бар. Автокөлік 40 гигабайттық қатты дискімен, навигатормен, 14 динамикті аудио жүйесімен және британдық консервативті брендке арналған заманауи шешімдерімен серияға шығады. 2014 жылы Bentley Mulsanne Speed модификациясы ұсынылды, ол 537 ат күшіне дейін. қозғалтқышпен, «бағытталған» доңғалақ дискілерімен және т.б. ерекшеленеді. 2016 жылы рестайлинг жүргізіліп, ол Мульсанға жаңа радиатор торын, бамперлерді, алдыңғы және артқы оптика мен мультимедиялық жүйені ұсынды. Сонымен қатар, Bentley Mulsanne Extended Wheelbase (кеңейтілген доңғалақ базасының) артқы люкс орындықтары бар кеңейтілген нұсқасы және салонның артындағы люктері бар . 30 автокөліктен тұратын соңғы партия 2020 жылдың көктемінде шығарылды. Компанияның флагманы қазір жаңа Flying Spur болып табылады . Дереккөздер Сыртқы сілтемелер * [https://web.archive.org/web/20120213175740/http://www.bentleymotors.com/models/mulsanne Bentley Mulsanne парағы өндірушінің веб-сайтында] * [http://techmuseum.net/199/ Bentley Mulsanne интерьер панорамасы]
Піскен сүт

Піскен сүт — өңделген сүттің түрі. Оны қайнатып, бірнеше сағат бойы қыздыру арқылы жасалады. Бұл өнім шығыс славян ұлттары арасында тараған. Орыстар оны топлёное молоко, украиндар пряжене молоко, беларустар адтопленае малако деп атайды. Бұрын оны жасау үшін қайнаған сүті бар құманды орыс пешіне салып, бір күнге немесе бір түнге бәсең отта қалдыратын. Сонда ылғалдың көбі буланып, сүттің консистенциясы өзгеретін, оның бетінде қоңырқай қапшық түзелетін. Көп қызғандықтан сүттің аминқышқылдары қантпен қосылып, меланоидин түзетін, ол сүтке ерекше түс пен карамельді иіс беретін. Піскен сүтті сусын ретінде де, қаусырмалар пісіргенде де пайдаланады. Оны ашыту арқылы ряженка мен варенец жасайды. Дереккөздер
Түйе зәрі

түйе ]] Түйе зәрі - түйелердегі зат алмасу кезінде шығарылатын сұйық өнімі. Түйелерден алынған зәр Арабия түбегінде ғасырлар бойы пайғамбарлық медицинаның бөлігі бола отырып, дәрілік мақсаттарда қолданылған. Ислам пайғамбарлық медицинасының тарихы Исламдағы пайғамбарлық медицина дәстүрінде Мұхаммед ауруларды «денелері сау болғанша» қолдануға шақырған. Сондай-ақ, хадисте «Укл немесе Урена тайпасының кейбір адамдары Мединеге келді және оның климаты оларға сәйкес келмеді. . . Мұхаммед оларға (сүтті) түйелер табынына барып, олардың сүті мен зәрін (дәрі ретінде) ішуді бұйырды. . . . Сондықтан олар сауыққаннан кейін сол бағытқа қарай жүрді ». . Дәл сол уақытта Урена халқына әсер еткен аурудың басқа емі болмады. Сондықтан бұл уақытша ем болды. оған қоса, егер біреудің ауруында, егер оларды емдейтін дәрі-дәрмектің құрамында харам заты болса және басқа алмастырғыш (халал) болмаса, онда бұл дәрі-дәрмекке рұқсат етіледі. Бахтияр Насир, ислам діни қызметкері, хадиске сүйене отырып, түйе зәрін тұтынуды жақтап, қорғаған. Абу Ханифаның шәкірті Абу Юсуф медициналық емдеу үшін түйе зәрін қолданудың зияны жоқ екенін айтқан. Алайда, Абу Ханифаның айтуынша, түйе зәрін ішуге болмайды Кейбір салондарда оны шаш түсуді емдеу үшін пайдаланады делінген. Үрғашы түйеден алынған түйе зәрінің бағасы литріне жиырма доллардан тұрады, малшылар оның емдік күші бар дейді. Ол дәстүр бойынша сүтпен араластырылады. Дүниежүзілік денсаулық сақтау ұйымы түйелер Таяу Шығыстағы респираторлық синдроммен байланысты коронавирустың көзі екенін және «шикі түйе сүтін немесе түйе зәрін ішу немесе дұрыс пісірілмеген етін жеу MERS-CoV инфекциясымен қатты аурумен «қант диабеті, бүйрек жетіспеушілігі, өкпенің созылмалы ауруы және иммунитеті төмен адамдардың ауру қаупі жоғары екенін адамдарға ескетті. MERS ‐ CoV бар дромедариялардың эксперименттік инфекциясы зәрде вирус ешқандай дәлел көрсеткен жоқ. Сондықтан, түйе зәрі вирустың адамдарға таралуы көзі болып табылмайды . Сондай-ақ қараңыз * Сиыр зәрі * Дромедерлер * Зооноз Дереккөздер
Шай бұтағы

Шай бұтағы — камелия тегіне жататын мәңгі жасыл өсімдік. Жапырақтарынан дайындалатын және сусын ретінде пайдаланылатын өнім де шай деп аталады. Түршелері Оңтүстік-шығыс Азияның тропиктік және субтропиктік таулы ормандарында пайда болған бұл өсімдіктің екі түршесі бар: * Camellia sinensis var. assamica — ассам шайы және басқа да үнді шайлары * Camellia sinensis var. sinensis — қытай шайларының сұрыптары (жапон шайлары да бұған жатады) ТМД елдерінде Әзірбайжан, Грузия, Ресейдің Краснодар өлкесінде қытай шайының негізінде шайдың бірнеше сұрыптары өсіріледі. Сипаттамасы Шай — күй талғамайтын, тамырлы, көпжылдық өсімдік. Жапырақтары кезектесе орналасқан, қалемше тәріздес жылтыр, шеттері өткір тісті, ұзындығы 7 см, ал ені 4 см болады. Шай ағашы 100 жылдай өмір сүріп, 70 жыл өнім береді. Галерея Дереккөздер Сілтемелер * [https://web.archive.org/web/20041118023414/http://sun.ars-grin.gov:8080/npgspub/xsql/duke/plantdisp.xsql?taxon=198 Өсімдіктің химиялық құрылысы]